จริง ๆ ร้านนี้มันอยู่ลึกลับทีเดียวสำหรับคนที่อื่น  แต่คนแถวนี้มันมาไม่ยากอะไร  ถ้าจะมาง่าย ๆ ก็มาจากประชาอุทิศเข้าซอยช้อยเพ็ง (ตรงข้ามขนส่ง)ตรงมาจนบังคับเลี้ยวซ้ายก็เลี้ยวมาอีกนิดนึง ร้านอยู่ซ้ายมือ  แต่ถ้ามายากหน่อย ก็มาทางซอยวัดชังเรือง(สุขสวัสดิ์ 78) จริง ๆ ก็ไม่ได้ยากอะไร แค่มันลึกแค่นั้นเอง
 ร้านก็แนวเปิดโล่ง เรียบง่าย น้ำ เครื่องดื่ม ผักก็ต้องบริการตัวเอง คือไปตักเอาเองนะครับ น้ำอัดลมเย็น ๆ ก็เดินไปหยิบในตู้แช่ได้เลย  ส่วนที่จอดรถเยอะครับ จอดหน้าร้านก็ได้ จอดซอยข้าง ๆ ก็ได้  
ไซด์ก๋วยเตี๋ยวก็มีทั้งธรรมด พิเศษ จัมโบ้  วันนั้นผมหิวมาก เลยสั่งแบบเส้นหมี่หมูน้ำตก ไซด์จัมโบ้เลย  จำไม่ได้ว่า 50-55 บาท ก็มาแบบที่เห็นในภาพครับ ชามเดียวอิ่ม แน่น จบ  รสชาติทำมากลาง ๆ ปรุงต่ออีกหน่อย จบเลยครับ